दरअसल स्वीडिश अकादमी की चयन समिति के एक सदस्य के पति के खिलाफ मीटू अभियान के चलते स्वीडिश राजकुमारी विक्टोरिया समेत 18 महिलाओें द्वारा गत वर्ष नवंबर में यौन उत्पीड़न के आरोप लगाकर सनसनी फैला दी थी। हांलाकि चयन समिति की सदस्या कटरिना फ्रोसटेंशन के पति फ्रांसिसी फोटोग्राफर ज्यां क्लाउड अर्नाल्ट ने इन आरोपों को सिरे से खारिज किया है पर अर्नाल्ट पर यौन उत्पीड़न ही नहीं बल्कि 1996 से अब तक सात बार नोबेल विजेताआें के नाम उजागर कर गोपनियता भंग करने का आरोप भी है।